Z A P I S N I K 
35. sjednice Vijeća Mjesnog odbora Oporovec
održane 25. travnja 2024. u prostorijama objekta mjesne samouprave, 
Oporovečki vinogradi 20, s početkom u 18,00 sati

NAZOČNI: Ivica Zadro, Nikola Mrvelj, Anica Posavec i Jasna Steković

Predsjedava: Ivica Zadro, predsjednik Vijeća

Zapisnik vodi: Anica Posavec

Predsjednik Vijeća konstatira da je nazočno četiri od ukupno pet članova Vijeća, što znači da Vijeće može pravovaljano odlučivati.	
      	Bez rasprave, jednoglasno, Vijeće prihvaća tekst zapisnika 34. sjednice Vijeća Mjesnog odbora Oporovec, održane 28. ožujka 2024.godine.
Predsjednik predlaže dopunu dnevnog reda:

- Prijedlog za održavanje prometnog očevida – postava uzdignutih ploha u ulicama Oporovečki vinogradi, Donji kraj i Oporovečki omajek
- Prijedlog za traženje očitovanja Gradskog ureda za opću upravu i imovinsko-pravne poslove k.č.br.781 k.o. Dubrava 
[bookmark: _Hlk162521940]- Zahtjev za dostavu vode cisternom – Antonija Alikić
- Zahtjev za postavljanjem spremnika za plastiku/metal i staklo

Na prijedlog predsjednika, Vijeće jednoglasno prihvaća i utvrđuje

DNEVNI RED

1. Prijedlog za održavanje prometnog očevida – postava uzdignutih ploha u ulicama Oporovečki vinogradi, Donji kraj i Oporovečki omajek – donošenje zaključka;
2. Prijedlog za traženje očitovanja Gradskog ureda za opću upravu i imovinsko-pravne poslove k.č.br.781 k.o. Dubrava – donošenje zaključka;
3. Zahtjev za dostavu vode cisternom – gđa.Antonija Alikić – donošenje zaključka;
4. Zahtjev za postavljanjem spremnika za plastiku/metal i staklo – donošenje zaključka;
5. Zahtjev za jednokratnim korištenjem prostora mjesne samouprave, Oporovečki vinogradi 20–KUD Oporovec- donošenje zaključka;
6. Pitanja, prijedlozi i obavijesti


Ad 1. Prijedlog za održavanje prometnog očevida – postava uzdignutih ploha u ulicama Oporovečki vinogradi, Donji kraj i Oporovečki omajek
Predsjednik je informirao članove Vijeća o zahtjevima građana za postavljanjem uzdignutih ploha u Oporovečkim vinogradima, Donjem kraju i Oporovečkom omajeku.
Nakon kratke rasprave, Vijeće jednoglasno, donosi

ZAKLJUČAK

	Predlaže se održavanje prometnog očevida u ulicama Oporovečki vinogradi, Donji kraj  i Oporovečki omajek uz prisustvo djelatnika nadležnih službi, a kako bi se utvrdila opravdanost zahtjeva građana za postavljanjem uzdignutih ploha te najoptimalnija lokacija za postavljanje istih.


Ad 2. Prijedlog za očitovanjem Sektora za promet – nedostajući pločnik u ulici Novoselečki put
Predsjednik je informirao članove Vijeća o razgovoru s gosp. Stjepanom Vincekom vezano za dio pločnika koji nedostaje na južnoj strani ulice Novoselečkog puta između križanja s ulicom Črbekima i križanja s Varoškom ulicom, pri čemu gosp. Vincek tvrdi da je dio na kojem se treba graditi pločnik na čestici koja je vlasništvo njegove supruge, te da za oduzimanje iste nisu dali nikakvu suglasnost niti primili bilo kakvo obeštećenje u vidu naknade. Stoga traži očitovanje od nadležnih službi
Nakon kratke rasprave, Vijeće jednoglasno, donosi

ZAKLJUČAK

	I/ Predlaže se zatražiti očitovanje od Gradskog ureda za opću upravu i imovinsko-pravne poslove da li se dio na kojem je predviđena gradnja nedostajućeg nogostupa, a koji se nalazi na južnoj strani  ulice Novoselečki put, između križanja s ulicom Črbeki i križanja s Varoškom ulicom, a koji graniči s k.č.br. 781, k.o. Dubrava, unutar k.č.br. 9541 k.o. Dubrava, kao dio javnog dobra u općoj uporabi, u vlasništvu Grada Zagreba.
	II/ Vezano uz gore navedeno, a sukladno zahtjevu gosp. Stjepana Vinceka, traži se očitovanje od istoga ureda da li je vlasnici k.č.br.781 k.o. Dubrava gđi. Katice Vincek isplaćena naknada za oduzimanje dijela čestice k.č.br.781 k.o. Dubrava.


Ad. 3. Zahtjev za dostavu vode cisternom – Antonija Alikić
Predsjednik je informirao članove Vijeća o zahtjevu gđe. Antonije Alikić iz Oporovečkih vinograda 124A za dostavu pitke vode cisternom do realizacije vodovodnog priključka. 
	Nakon kratke rasprave, Vijeće jednoglasno, donosi

ZAKLJUČAK

1. Razmotren je zahtjev gđe. Antonije Alikić vezano za dovoz 5 m3 pitke vode cisternom. 
2. Nakon obavljenog terenskog izvida na lokaciji Oporovečki vinogradi 124A, Vijeće daje pozitivno mišljenje na navedeni zahtjev.
3. Ovaj zaključak dostavlja se Vijeću Gradske četvrti Gornja Dubrava, na daljnje postupanje. 

Ad. 4. Zahtjev za postavljanjem spremnika za plastiku/metal i staklo

Članica Vijeća Jasna Steković zatražila je postavljanje spremnika za plastiku/metal i staklo na raskrižju ulica Loborinci, Sunčana i Lozica. 
	Nakon kratke rasprave, Vijeće jednoglasno, donosi

ZAKLJUČAK

	Predlaže se od Zagrebačkog holdinga d.o.o., Podružnice Čistoća zatražiti postavljanje spremnika za plastiku/metal i staklo na križanju ulica Loborinci, Sunčana i Lozica.


[bookmark: _GoBack]Ad. 5. Zahtjev za jednokratnim korištenjem prostora mjesne samouprave, Oporovečki vinogradi 20 – KUD Oporovec

Predsjednik je informirao vijećnike o zahtjevu za jednokratno korištenje prostora MO Oporovec.
	Nakon kratke rasprave, Vijeće jednoglasno, donosi

ZAKLJUČAK
	
Odobrava se korištenje prostora Mjesnog odbora Oporovec KUD-u Oporovec dana 11. svibnja 2024. u terminu od 13,00 do 17,00 sati.


Ad. 7. Pitanja, prijedlozi i obavijesti

Predsjednik Vijeća informirao je članove Vijeća o aktivnostima na području Mjesnog odbora Oporovec između dviju sjednica Vijeća Mjesnog odbora.


Završeno u 18:40 sati.
Zapisnik sastavila: Anica Posavec
Zapisnik administrativno i tehnički obradila: Sandra Šukunda, stručni referent

KLASA: 024-08/24-03/878
URBROJ: 251-13-11-5/009-24-2
U Zagrebu, 25. travnja 2024.
        Predsjednik Vijeća Mjesnog odbora Oporovec

Ivica Zadro
